Tanska

Tanska [1] (tansk. Danmark) on yksi Pohjoismaista. == Alueet == Jyllanti Själlanti Fyn Mön Lolland Falster Bornholm Tanskaan kuuluu myös Grönlanti ja Färsaaret. == Kaupungit == Kööpenhamina (502 204 as.) Århus (293 932 as.) Odense (145 554 as.), Aalborg (163 000 as.) == Muut kohteet == Färsaaret Grönlanti == Ymmärrä == Tanska on monarkia ja sitä näennäisesti hallitsee Margareeta II. Poliittinen valta on parlamentilla. Tanska on eteläisin Pohjoismaa. Tanskan maasto on littana, maan korkein paikka (Møllehøj) on vain 171 metriä merenpinnan yläpuolella. Tanskalla on rantaviivaa yli 7000 km. Se koostuu useista saarista sekä Jyllannista. Suurimpien saarten välillä on siltoja tai tunneleita, pienimmille saarille pääsee laivalla. Legopalikat on tanskalainen keksintö. Termi lego tulee tanskan kielisestä sanonnasta leg godt. === Historia === Suuri osa viikingeistä oli tanskalaisia, heillä oli tapana ryöstellä ja tehdä kaupankäyntiä muualla Euroopassa. Viikinkiaika sijoittui vuosille 800–1000. == Tule == === Lentokoneella === Ylivoimaisesti suurin lentokenttä on Kööpenhaminan Kastrup (CPH, [2]). Finnair, Norwegian ja SAS operoi lentoja Helsingistä Kööpenhaminaan. Myös Billundin kentälle (BLL, [3]) on lentoja Suomesta. Lentoyhtiö SAS lentää Tanskan sisäisiä lentoja pääosin Kööpenhaminasta pienemmille kentille. === Junalla === Junalla pääsee sekä Saksasta että Juutinrauman sillan kautta Ruotsista. === Autolla === Juutinrauman silta [4] Kööpenhaminan ja Malmön välillä on maksullinen (henkilöauto 34 €). Sillan yli ajaminen (7,8 km) on kuitenkin erikoinen kokemus ja se on nopeampi kuin laiva. === Bussilla === Ruotsista, Saksasta, Norjasta on suoria linja-autoja Tanskaan. FlixBus on suurimpia liikennöitsijöitä. === Laivalla === Stena Line [5] Göteborg-Fredrikshavn ja Varberg-Grenå Scandlines [6] Helsingborg-Helsingör sekä useita reittejä Saksaan. == Liiku == Tanskan tärkein junayhtiö on DSB. Junalippuja voi ostaa juna-asemien lipunmyyntipisteistä, lippuautomaateista ja DSB:n nettisivuilta. Maa on myös suosittu kohde pyöräilijöille. Tanskassa on kaksi maksullista siltaa; edellä mainittu Juutinrauman silta sekä Fynin ja Själlannin välinen Ison Beltin silta [7]. === Laivalla === Tanskan saarien välillä on mahdollista kulkea laivalla. Etsi aikatauluja: Faergen ja Mols-linien. == Puhu == Tanska muistuttaa ruotsia mutta puhuttu tanskan kieli voi olla hankala ymmärtää. Noin yleisesti tanskalaiset puhuvat oikein hyvää englantia. Jopa nakkikioskien myyjät Kööpenhaminassa puhuvat useimmiten sujuvaa englantia! == Näe ja Koe == Legoland, Billund. Tivoli, Kööpenhamina, e-mail: info@tivoli.dk. Dyrehavsbakken, Klampenborg. Maailman vanhin huvipuisto. == Osta == === Hintataso === Verrattuna Suomeen elinkustannustasoideksi on 139 (2007). Asuminen on erittäin kallista vaikka asuntokuplan jäljiltä hinnat ovat tippuneet. Vuokra-asuminen on yhä erittäin kallista ja kerrostaloyksiöiden vuokrat nousevat yhä. Tanskassa sähkö, vesi ja lämmityskustannukset (yleisin kaasulämmitys) ovat noin kaksi kertaa kalliimmat kuin Suomessa. Köpeenhaminassa hotellien hinnat ovat lähes kaksinkertaiset Suomeen verrattuna. Keskustan Scandic pyytää normaalisti 250€/yö. Keskustasta löytyy kuitenkin myös edullisia hotelleja jopa alle 100e/kahdelta 2-hengen huoneessa. Majoituksista halvimmat ovat retkeilumajat ja ns. sleep-in, joissa yöpyy n.20-50e per henkilö. Samoin Tanskasta löytyy myös syötävää suhteellisen edullisesti. Kööpenhaminan kävelykadun, Stroegetin kiinalaisessa mainion seisovan pöydän hinta n.10 e (v 2009) ja vaihtoehtoja on muitakin. Hienot a´la karte ravintolat ovat kyllä kalliita ja Tanskan kruunun melko vahva kurssi suhteessa euroon on tehnyt hinnat euroturisteille kyllä aikaisempaa kalliimmaksi. Tanskassa alv on lähes kaikille tuotteille ja palveluille 25%. Ravintoloiden hintataso on hieman Suomea kalliimpi keskimäärin ja ruokakaupassa hintataso on kutakuinkin sama. Tanskassa on halpoja Lidl- tyyppisisä marketteja enemmän kuin Suomessa ja niissä hintataso on varsin kohtuullinen. Alkoholin verotus on pohjoismaiden tapaan korkea, mutta alkoholijuomat ovat Suomeen nähden halvempia tai samanhintaisia. Tanska on myös kuuluisa autoverosta, joka on jopa Suomea isompi, noin 190%. Jos viet EU-alueelta jo verotetun ja käytetyn auton Tanskaan, joudut yhä maksamaan 60% rekisteröintikuluja auton markkina-arvosta. == Juo == Olutta ja tanskalaista Hværtspåt-viinaa. == Nuku == Hinta-laatusuhde tanskalaisissa leirintäalueiden mökeissä on hyvä. Tanskalainen kestikievari, kro [8], löytyy lähes joka kylästä. Mukavuustaso ja hinta vaihtelee. == Opiskele == Opiskelijavaihdot toimivat hyvin ja Tanska onkin suosituin opiskelijavaihtokohde Skandinavian maista. Kööpenhaminan katukuvassa näkee usein vaihto-oppilaita. == Työskentele == Entinen korkean työttömyyden maa Tanska uudisti työmarkkinoitaan 1990-luvulla joustavammaksi, ja siitä lähtien työttömyys on ollut eurooppalaisittain alhainen, vaikka vuoden 2009 laman jälkeen noussut. Maaliskuussa 2012 luku oli 7,7%. Työpaikkoja on yhä suhteellisen hyvin tarjolla ja työntekijöiden vaihtuvuus suurta. Monet yritykset käyttävät liiketoimintakielenä englantia, joten koulutetulle ulkomaalaiselle kieli ei ole ongelma, Nuorille pohjoismaalaisille on tarjolla kesätyötä Tanskassa Nordjobbin kautta. == Pysy turvassa == Tanska on turvallinen maa. == Pysy terveenä == == Kunnioita == == Ota yhteyttä == Suomen suurlähetystö Sankt Annae Plads 24 DK-1250 Kobenhavn K Puh. +45-3313 4214